เขื่อนซานเสียต้าป้า

เขื่อนซานเสียต้าป้า, เขื่อนสามหุบเขา, เขื่อนสามผา หรือ เขื่อนสามโตรก (; ) เป็นเขื่อนอเนกประสงค์ที่ใหญ่ที่สุดในโลก (พ.ศ. 2550) ของประเทศจีน ลักษณะของเขื่อนเป็นแบบเขื่อนคอนกรีตถ่วงน้ำหนัก (Concrete gravity dam) กั้นขวางแม่น้ำแยงซี 

เขื่อนซานเสียต้าป้า เป็นเขื่อนแรกของจีนที่มีชื่อเป็นภาษาอังกฤษ ชื่อเต็มในภาษาอังกฤษของโครงการก่อสร้างเขื่อนนี้ คือ “Three Gorges multipurpose water control project” มีประวัติการก่อสร้างยาวนาน ตั้งแต่สมัย ดร.ซุน ยัตเซ็น ในปี พ.ศ. 2462 และเริ่มศึกษาโครงการฯ เมื่อปี พ.ศ. 2473 สภาประชาชน ลงมติให้ก่อสร้างได้ในปี พ.ศ. 2535 ในสมัยรัฐบาลของนายกรัฐมนตรีหลี่เผิง 

วัตถุประสงค์ของการก่อสร้างเขื่อน ใช้ในการผลิตกระแสไฟฟ้าเป็นหลักและป้องกันน้ำท่วม ซึ่งในขณะที่สร้างเขื่อนนั้น มีผู้อพยพจากน้ำท่วมบริเวณโดยรอบมีถึงประมาณ 1.35 ล้านคนผู้อพยพจากเขตเขื่อนซันเสียของจีนจะมีจำนวนสูงขึ้นถึง 1.35 ล้านคน 


 ลักษณะของเขื่อน 
 ชนิดของเขื่อน:   คอนกรีตถ่วงน้ำหนัก (Concrete gravity dam)
 ความสูงเขื่อน  185  เมตร
 ความกว้างสันเขื่อน   115 เมตร
 ความยาวสันเขื่อน  2,335  เมตร
 ความยาวสันระบายน้ำล้น  483  เมตร
 อาคารระบายน้ำล้น ระบายได้สูงสุด 1.16 แสน ลบ.ม.ต่อวินาที
 ท่อระบายน้ำล้นขนาด 7x9 เมตร   จำนวน 23 ท่อ
 พื้นที่รับน้ำ     กว่า 1 ล้าน ตารางกิโลเมตร
 ประตูเรือสัญจรกว้าง   34 เมตร
 ประตูเรือสัญจรยาว    280 เมตร
 เครื่องกำเนิดไฟฟ้า   32 เครื่อง
 ความสามารถในการผลิตกระแสไฟฟ้า 22,500 เมกะวัตต์

 อ้างอิง 

 แหล่งข้อมูลอื่น 

 ข่าวประกาศจากรัฐบาลจีนเรื่องเขือนซานเสียต้าป้า 
 The Three Gorges Project Source #1 
  Source #2
 Yangtze! Yangtze! 
 Damming The Three Gorges 

ซานเสียต้าป้า
หมวดหมู่:ก่อตั้งในประเทศจีนในปี พ.ศ. 2546
ซานเสียต้าป้า
หมวดหมู่:สิ่งก่อสร้างในมณฑลหูเป่ย์
หมวดหมู่:สถานที่ท่องเที่ยวระดับ AAAAA ในประเทศจีน